ΔΙΑΤΑΓΜΑΤΑ
Αυτοδίκαιη ανάκληση της ρυμοτομικής απαλλοτρίωσης που έχει επιβληθεί στο Ο.Τ. βόρεια του
παλαιού Δημοτικού Σχολείου της Δημοτικής Κοινότητας Νάουσας του Δήμου Πάρου (Ν. Κυκλά-
δων) και τροποποίηση του εγκεκριμένου ρυμοτομικού σχεδίου στο ίδιο ως άνω Ο.Τ.
H ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις της παρ.  4 του άρθρου 32 του
ν. 4067/2012 «Νέος Οικοδομικός Κανονισμός» (Α΄ 79),
όπως ίσχυαν πριν από την αντικατάστασή τους με την
παρ. 2 του άρθρου 3 του ν. 4315/2014 (Α΄ 269).
2. Οι διατάξεις του άρθρου 20 του ν. 2508/1997 «Βιώσιμη οικιστική ανάπτυξη των πόλεων και οικισμών της
χώρας και άλλες διατάξεις» (Α΄ 124), όπως ίσχυε πριν από
την αντικατάστασή του με την παρ. 7 του άρθρου 1 του
ν. 4315/2014 (Α΄ 269).
3. Τις διατάξεις της παρ. 6 του άρθρου 6 του ν. 4315/
2014 «Πράξεις εισφοράς σε γη και σε χρήμα - Ρυμοτομικές απαλλοτριώσεις και άλλες διατάξεις» (Α΄ 269).
4. Τις διατάξεις των παρ. 1, 2 και 6 του άρθρου 152,
της παρ. 1 του άρθρου 154 και 161 του Κώδικα Βασικής
Πολεοδομικής Νομοθεσίας (Κ.Β.Π.Ν.), που κυρώθηκε με
το άρθρο μόνο του από 14.7.1999 π.δ. (Δ΄ 580).
5. Τις διατάξεις της παρ. 9β του άρθρου 25 του
ν. 2508/1997 «Βιώσιμη οικιστική ανάπτυξη των πόλεων
και οικισμών της χώρας και άλλες διατάξεις» (Α΄ 124).
6. Τις διατάξεις του άρθρου 90 του Κώδικα νομοθεσίας
για την Κυβέρνηση και τα κυβερνητικά όργανα (άρθρο
πρώτο του π.δ. 63/2005, Α΄ 98).
7. Τo π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
8. Την υπ’ αρ. 1472/2003 απόφαση του Διοικητικού
Εφετείου Πειραιά.
9. Την υπ’ αρ. 120/2018 γνωμοδότηση του Ε΄ Τμήματος
του Συμβουλίου της Επικρατείας (ΣτΕ) μετά από πρόταση
του Υφυπουργού Ναυτιλίας και Νησιωτικής Πολιτικής.
10. Το από 22.11.2018 π.δ. «Τροποποίηση του εγκεκριμένου ρυμοτομικού σχεδίου της Δημοτικής Κοινότητας
Νάουσας του Δήμου Πάρου (Ν. Κυκλάδων), με άρση και
επανεπιβολή απαλλοτρίωσης στο Ο.Τ. βόρεια του παλαιού Δημοτικού Σχολείου Νάουσας» (Α.Α.Π. 292).
11. Την από 24.1.2020 εξώδικη διαμαρτυρία - κλήση δήλωση του θιγόμενου με την επανεπιβολή της ρυμο-
τομικής απαλλοτρίωσης ιδιοκτήτη.
12. Το υπό στοιχεία ΥΠΟΠΑΙΘ/ΓΔΛΠΚ/ΕΦΛ ΚΥΚΛΑΔΩΝ/
ΤΒΜΑΧΜΜΑΕΜ/32467/17934/1223/305/9.2.2015 έγγραφο της Εφορείας Αρχαιοτήτων Κυκλάδων.
13. Το υπ’ αρ. 1/29.7.2020 (θέμα 2ο) πρακτικό συνεδρίασης του Κεντρικού Συμβουλίου Πολεοδομικών Θε-
μάτων και Αμφισβητήσεων Αιγαίου (ΚΕΣΥΠΟΘΑΑ) του
Υπουργείου Ναυτιλίας και Νησιωτικής Πολιτικής.
14. Το γεγονός ότι από τις κανονιστικές διατάξεις του
παρόντος διατάγματος δεν προκαλείται δαπάνη σε βάρος του κρατικού προϋπολογισμού και του προϋπολο-
γισμού του οικείου Ο.Τ.Α.
15. Την υπ’ αρ. 3/2021 γνωμοδότηση του ΣτΕ μετά από
πρόταση του Υπουργού Ναυτιλίας και Νησιωτικής Πολιτικής, αποφασίζουμε:
Άρθρο 1
Διαπιστώνεται η αυτοδίκαιη ανάκληση της ρυμοτομικής απαλλοτρίωσης που είχε επιβληθεί με το από
22.11.2018 π.δ. (Α.Α.Π. 292) για τη δημιουργία κοινόχρηστων χώρων γύρω από τον μύλο που βρίσκεται
στο Ο.Τ. βόρεια του παλαιού Δημοτικού Σχολείου του
παραδοσιακού οικισμού Νάουσας Πάρου του Δήμου
Πάρου (Ν. Κυκλάδων) και εγκρίνεται η τροποποίηση
του ρυμοτομικού σχεδίου στο ίδιο ως άνω Ο.Τ., με τη
μετατόπιση των οικοδομικών και ρυμοτομικών γραμμών
και τον καθορισμό οικοδομήσιμου χώρου με στοιχεία
(18,19,20,21,23,Μ,Ν,Ξ,Ο,Π,18), όπως οι ρυθμίσεις αυτές
φαίνονται στο σχετικό πρωτότυπο διάγραμμα σε κλίμακα 1:200 που θεωρήθηκε με την υπ’ αρ. 2382/11.8.2020
πράξη της Γενικής Γραμματέα Αιγαίου και Νησιωτικής
Πολιτικής και του οποίου αντίτυπο δημοσιεύεται σε φωτοσμίκρυνση με το παρόν διάταγμα.
Άρθρο 2
Στον παραπάνω οικοδομήσιμο χώρο επιτρέπεται η
χρήση γενικής κατοικίας, όπως προσδιορίζεται από την
παρ. 4.3β. του άρθρου 4 της υπ’ αρ. 17250/2582/24.4.2012
(Α.Α.Π.Θ. 148) απόφασης του Γενικού Γραμματέα της
Αποκεντρωμένης Διοίκησης Αιγαίου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 124
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 124/17.03.2021
Άρθρο 3
Στον κατά το άρθρο 1 καθοριζόμενο οικοδομήσιμο
χώρο εφαρμόζονται οι όροι και περιορισμοί δόμησης
που ισχύουν στον τομέα Ι και έχουν καθοριστεί με το
από 3.8.1990 π.δ. (Δ΄ 463).
Άρθρο 4
Επιβάλλεται εισφορά σε γη εμβαδού 17,90 τ.μ., όπως
σημειώνεται με τα στοιχεία 35,Μ,Ν,Ξ,Ο,Π,27,35 στο διάγραμμα του άρθρου 1.
Άρθρο 5
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Ναυτιλίας και Νησιωτικής Πολιτικής
αναθέτουμε τη δημοσίευση και εκτέλεση του παρόντος
διατάγματος.
Αθήνα, 24 Φεβρουαρίου 2021
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υπουργός
Ναυτιλίας και Νησιωτικής Πολιτικής
ΙΩΑΝΝΗΣ ΠΛΑΚΙΩΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 124/17.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 124/17.03.2021

[Source: 20210400124.pdf | Tokens: 4412]